Diari Oficial de la Generalitat Valenciana


Sumari del DOGV 9754, del 28-12-2023 (2023/12162)

RESOLUCIÓ de 20 de desembre de 2023, de la presidència del Consorci del Consell de l'Horta de València, per a la provisió, pel sistema de lliure designació d'un lloc de treball vacant de naturalesa funcionarial en el Consorci del Consell de l'Horta de València.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9754

Data del DOGV
:   28-12-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/12161


Data del document
:   20-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 20 de desembre de 2023, de la presidència del Consorci del Consell de l'Horta de València, per a la provisió, pel sistema de lliure designació d'un lloc de treball vacant de naturalesa funcionarial en el Consorci del Consell de l'Horta de València.  
 [2023/12696]  
Vista la Resolució de 26 d'octubre de 2023, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en el Consorci del Consell de l'Horta de València. Convocatòria 88/2023 (DOGV 9715, 31.10.2023).  
Vist l'informe preceptiu i vinculant, de data 14 de desembre de 2023, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a esta convocatòria 88/2023, pel procediment de lliure designació, del lloc de treball núm. 41286, cap de Servici Agroalimentari i de Territori.  
Tenint en compte que s'ha presentat una única sol·licitud de participació dins del termini conferit en la convocatòria, havent sigut admesa per la Direcció General de Funció Pública, es considera que l'aspirant, Agustín Miquel Bartual, resulta idoni per a l'adjudicació del lloc número 41440 amb caràcter definitiu, en atenció als seus coneixements i experiència en matèria d'agricultura i usos i activitats en sòl no urbanitzable; tenint en compte a més la seua experiència i coneixement de l'estructura, organització i funcionament del consorci del Consell de l'Horta de València.  
Vist que la present resolució ha sigut fiscalitzada de conformitat.  
De conformitat amb el que es disposa en les bases quarta i cinquena de la resolució de la convocatòria esmentada, així com en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l'article 28 i següents de la Resolució de 20 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, pel qual s'aprova el Reglament orgànic i funcional del Consorci del Consell de l'Horta de València on s'establix, l'estructura de l'Òrgan Operatiu de caràcter tècnic, resolc:  
  
Primer  
Nomenar Agustin Miquel Bartual, funcionari de carrera del grup A1,amb ZHE 1276[...]R0, com a cap del Servici Agroalimentari i de Territori, lloc de treball núm. 41431, sector especial, grup A1, complement de destí 28 i complement específic E050, adscrit al Consorci del Consell de l'Horta de València.  
  
Segon. Cessament i presa de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en el nou destí es produirà l'endemà de la publicació de la present resolució en el Diari Oficial de la Generalitat Valenciana.  
La publicació d'esta resolució produirà els efectes de notificació, conforme amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat a partir de l'endemà de ser notificada, o bé, recurs contenciós administratiu davant el Jutjat contenciós administratiu de València, o davant el jutjat contenciós administratiu en la circumscripció on tinga la persona demandant el seu domicili, en el termini de dos mesos comptats a partir de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 20 de desembre de 2023.- El president del Consorci del Consell de l'Horta de València: José Luis Aguirre Larrauri.